|  |  |  |
| --- | --- | --- |
|  |  |  |
| VÕRU VALLAVALITSUS |
|  |  |

Transpordiamet Teie 05.12.2023 nr

 Meie 06.12.2023 nr 7-1/4907-1

Võru valla üldplaneeringu täiendava kaasamise tulemuste avalikust arutelust

Üldplaneering esitatakse heakskiitmiseks Regionaal- ja Põllumajandusministeeriumile (kuni 30.06.2023 Rahandusministeeriumile). Rahandusministeerium tagastas üldplaneeringu Võru Vallavalitsusele oma 04.05.2023 kirjaga nr 15-3/2484-2 kuna menetlusdokumentidest ei nähtu, et laiendatud kaitsevööndisse jäävate kinnisasjade omanikke kui puudutatud isikuid oleks üldplaneeringu menetlusse kaasatud. Ministeerium selgitas, et nimetatud isikuid tuleb teavitada võimalusest esitada oma arvamus üldplaneeringu lahenduse kohta. Juhul, kui eelnimetatud isikud esitavad kirjalikke arvamusi üldplaneeringu lahenduse kohta, tuleb kohalikul omavalitsusel käsitleda neid kui üldplaneeringu avalikul väljapanekul esitatud kirjalikke arvamusi (sealhulgas anda PlanS § 87 lõike 9 kohane põhjendatud seisukoht arvamuste arvesse võtmise kohta ning vajadusel korraldada PlanS § 88 kohane avalik arutelu).

Võru Vallavalitsus vaatas koostöös Transpordiametiga laiendavad kaitsevööndid üle ning esitas üldplaneeringu uuesti kooskõlastamiseks 29.09.2023 nr-1/2070-4. Transpordiamet kooskõlastas üldplaneeringu 12.10.2023 kirjaga nr 7.2-1/23/4054-7. Võru vallavalitsus andis puudutatud isikutele teada, et neil on võimalus kirjalikke arvamusi esitada kuni 20.11.2023. Võru vallavalitsus edastas kõik Võru valla üldplaneeringu täiendava kaasamise jooksul esitatud seisukohad Transpordiametile (22.11.2023 e-kiri) tutvumiseks ning palus nimetada avaliku arutelu toimumiseks sobivad kuupäevad. Transpordiamet vaatas need üle ning andis Võru Vallavalitsusele teada (01.12.2023 e-kiri), et amet jääb oma varem tehtud ettepanekute juurde riigiteede kaitsevööndite määramisel ning ei näe vajadust avaliku arutelu korraldamiseks.

Selgitame, et PlanS § 88 lg 2 sätestab, et avaliku arutelu korraldamine ei ole nõutav, kui üldplaneeringu kohta ei esitatud avaliku väljapaneku kestel kirjalikke arvamusi või kui kõik kirjalikult esitatud arvamused on arvesse võetud. Seega ei ole antud juhul avaliku arutelu toimumise kaalumine kohaliku omavalitsuse või menetluses osaleva asutuse pädevuses vaid see on seadusest tulenev kohustus.

Kuna tänava kaitsevööndi põhjendamise vajadust saab kinnisasjade omanikele selgitada vaid Transpordiamet, siis peame oluliseks, et ameti esindaja osaleks avalikul arutelul. Seetõttu palume Transpordiametil nimetada kuupäev/kuupäevad, millal Teie esindajal on võimalik avalikul arutelul osaleda. Palun kuupäeva nimetamisel arvesse võtta, et avalik arutelu algab kell 17.00 ning osaleda on võimalik Võru Vallavalitsuse saalis (Võrumõisa tee 4a) ja MS Teamsi vahendusel.

Kuna PlanS § 88 lg 3 kohaselt tuleb kohalikul omavalitsusel vastuväidete esitajatele avaliku arutelu toimumise aeg ja koht teada anda hiljemalt 14 päeva enne avaliku arutelu algust, siis palume sobiv kuupäev/kuupäevad teada anda esimesel võimalusel ja piisava ajavaruga.

Lugupidamisega

(allkirjastatud digitaalselt)

Kalmer Puusepp

vallavanem

Triinu Jürisaar

5696 5750 triinu.jurisaar@voruvald.ee